ઈંગ્લેન્ડે ટોસ જીતીને ફિલ્ડિંગ કરવાનું પસંદ કર્યું હતું. અંગ્રેજ બોલરોએ કેપ્ટનના નિર્ણયને સાચો સાબિત કરતાં એક સમયે વિન્ડીઝના ત્રણ બેટ્સમેનોને કુલ ૩૩ રનના સ્કોર પર જ પેવેલિયનમાં મોકલી આપ્યા હતા. ત્યારબાદ એવિન લૂઇસે રિયાયર્ડ હર્ટ થતાં પહેલાં ૧૩૦ બોલમાં ૧૭ ચોગ્ગા અને સાત છગ્ગાની મદદથી ૧૭૬ રનની વિસ્ફોટક ઇનિંગ્સ રમી હતી. લેવિસને ૪૭મી ઓવરમાં જેક બોલની બોલિંગમાં પગમાં ઈજા થઈ હતી. ત્યારબાદ તેને સ્ટ્રેચર પર લઈ મેદાનની બહાર લઈ જવો પડ્યો હતો. લૂઇસની ઇનિંગ્સ કોઈ પણ વિન્ડીઝ બેટ્સમેન દ્વારા બનાવાયેલો ચોથા નંબરનો સર્વોચ્ચ વન ડે સ્કોર છે. આ સાથે આ સ્કોર કોઈ પણ ફોર્મેટમાં રિટાયર્ડ હર્ટ થનારા બેટ્સમેનનો સર્વોચ્ચ સ્કોર છે. પાછલો રેકોર્ડ ઓસ્ટ્રેલિયાના ચાર્લ્સ બેનરમેન (અણનમ ૧૬૫)ના નામે હતો, જેણે વર્ષ ૧૮૭૭માં એમસીજીમાં રમાયેલી સૌપ્રથમ ટેસ્ટમાં બનાવ્યો હતો.